als_Latn dik_Latn sag_Latn
Ministri i Jashtëm gjerman, Sigmar Gabriel, në një konferencë të përbashkët për shtyp në Tiranë me ministrin Ditmir Bushati, ka thënë se bojkoti i opozitës, është i papranueshëm dhe absurd. Ai tha se e vetmja rrugë për plotësimin e kushteve të opozitës, janë zgjedhjet.
“Ne mbështesim rrugën e Shqipërisë në rrugën drejt Bashkimit Evropian. Ne kemi qenë shumë të gëzuar që në Parlamentin shqiptar u miratua. Reforma në drejtësi me konsensusin e opozitës dhe mazhorancës. Me shqetësim të madh dhe pa e kuptuar mirë, shohim që reforma në drejtësi është duke u penguar. Në vendin tim apo edhe në Europë kjo është tërësisht absurd. Askush në Gjermani dhe vendet e Europës nuk e kupton, se pse pak para zgjedhjeve, opozita kërkon heqjen e qeverisë dhe vendosjen e një tjetre. Është e kuptueshme që opozita nuk e do qeverinë, por kjo bëhet me zgjedhje. Se kush do e qeverisë vendin, këtë e vendosin qytetarët shqiptarët. Por minimi dhe sabotimi i shtetit ligjor, kjo nuk është në interesin tonë dhe të Bashkimit Europian”, tha ai.
als_Latn als_Latn